नेपाल नर्सिङ परिषद्ले सीटीईभीटीलाई पठाएको पत्रमा चक्रवर्ती कलेजसँग प्रयोगात्मक अभ्यासका लागि सम्झौता गरेको नभई श्रद्धा इन्स्टिच्युट अफ हेल्थ साइन्सेज भक्तपुरसँग सम्झौता गरेको उल्लेख भएको स्तर निर्धारण महाशाखाकी प्रशासकीय अधिकृत दिपिका शर्माले बताइन् । भक्तपुर अस्पतालकी सुपरिटेन्डेन्ट डा. सुधा देवकोटाका अनुसार कुनै पनि नर्सिङ कलेजसँग प्रयोगात्मक अभ्यासका लागि शैक्षिक सत्र ०७४/७५ का लागि करार सम्झौता भएको छैन । चक्रवर्तीले ऐनविपरीत अघिल्लो शैक्षिक सत्र (०७३/७४) को सम्बन्धन नवीकरण २०७४ साउन २३ मा गरेको छ । शैक्षिक सत्र ०७४/७५ का लागि नवीकरण प्रक्रियासमेत अघि नबढाएको उनले बताइन् ।
